Peilimaa · Osinkotulon ymmärtämisen vaikeus\nSuomen pörssissä osinko melko usein yhden päivän tapahtuma vuodessa, kun ulkomaisissa pörsseissä osingoa jaetaan vuoden jokaisena kuukautena. Ajatus siitä että oikeasti osingon jako liittyy täydellisesti yhtiökokouspäivään on illuusio, jonka Suomalainen liiketalousympäristö luo. Niissä maissa joissa osingoa jaetaan useita kertoja vuodessa voi osingon koko ja määrä ja jako kohta muuttua riippumatta yhtiökokouspäivästä.\nOsinko harvoin edes irtoaa yhtiökokouspäivän jälkeisenä päivänä.\nEli kun todella haluaa aloittaa osinkosijoittamisen kansaivälisellä tasolla kannattaa saman tien unohtaaa suomen pienen pörssin kuviot ja katsella maailmaa laajemmalla spektrillä.\nOsinko ei myöskään ole mikään matemaattinen ilmiö. Osinko on pörssissä enemmän käyttäytymistieteellinen ilmiö. Rahastojen osingon maksu tiputtaa oikeasti rahaston arvoa - mutta osakeyhtiön osingon maksu vaikuttaa hetkellisesti ihmisten näkemykseen siitä, miten paljon ovat valmiit maksamaan yhtiön osakkeesta. Se minkä arvoinen osake on viisi tuntia pörssin aukeamisen jälkeen osingon irtoamispäivänä on täysin toinen juttu. Mikäli kyseinen osake on hyvin kysyttyä kamaa, niin osakkeen hinta nousee vauhdilla osingon irtoamisen jälkeen. Toki se voi noustaa hiljemmin ja olla muutaman päivän päästä vasta samalla tasolla kuin irtoaminen tapahtui.\nOn olemassa kokonainen sijoitussuuntaus, jota kutsutaan osingon nappaamiseksi. Eli ostetaan arvo paperia ennen osingon irtoamista ja myydään se pois irtoamisen jälkeen, kun kurssi on palanut takaisin edelliseen tasoonsa.\nEli jopa täydelisten markkinoiden teorian mukaan osingon irtoamispäivänä osingon hinta voi palata takaisin samaan tasoon kuin se oli ennen irtoamista. Eli ajatus siitä, että ennen osingon irtoamista olisi rahan tuhlausta ostaa osaketta salkkuun - on vain mielipide. Kyllä juuri ennen irtoamispäivää voi hyvinkin kannattaa ostaa - ja itse teen niin aina. Mutta Suomalaisessa sijoitusympäristössä, jossa osingon jako käytännössä keskittyy tiettyyn hetkeen vuodesta, voi olla ihan sama milloin sijoittaa. Suomen pörssin tuotto tulee enimmäkseen aalto liikkestä tai vuosien odottamisesta - jos siitäkään.\nOsingoon liittyvät käsitteet.\nKun opettelee osingoon liittyviä käsitteitä, niin henkilökohtaisesti suosittelen opettelemaan käsitteet saman tien englannin kielellä.\nEx-Date: Osingon irtoamispäivä.\nPayment day: Osingon maksupäivä.\nDividend capture strategy: Osingon kaappausstrategia (Menetelmä jossa hyödynnetään irtoamispäiväilmiötä ja jonka teoreettisesti ei pitäisi toimia, mutta toimii kuitenkin. Apuna voi käyttää esimerkiksi optioita, joilla voi yrittää päästä kiinni irtoamispäiväilmiön arvon muutoksiin. Tai ainoastaan pyrkiä hyödyntämään markkinoiden epätasapainoa ja yhtiön osakkeen pyrkimystä vahvistua.)\nDividend Growht Rate: Osingon kasvu määrä. Eli miten paljon osingon koko on tietyn ajan jakson aikana kasvanut.\nUnpaid dividend: Osinko jota ei ole vielä maksettu sijoittajalle. Tämä on ns record daten ja payment dayn välinen aika.\nRecord date: Vaikka luulisin osingon maksun perustuvan irtoamispäivään, niin se perustuukin lopullisesti record dateen, joka seuraa ex-datea.\nDividend payout ration: Luku joka saadaan kun vuositason osingomaksu määrä jaetaan yhtiön tuotolla per osake eli EPS luvulla. Yleinen väite on, että jos luku on alle 50% niin osingonmaksu on turvallista yhtiölle. Ihan vain huomautuksena, erittäin suositun osingoyrityksen nimeltä Coca Cola luku oli noin yli 77% tätä kirjoitettaessa. Joten hyvillä osinkoyrityksill harvemmin tuo luku on alle 50%. Jokainen voi kuitenkin määrittää itselleen minkälainen payout ration olisi hyvä. Lukuun ei periaatteessa vaikuta mitenkään kanssa sijoittajien mielipiteet osakkeesta - eli luku kertoo jotain yrityksen todellisesta tilanteesta.\nDividend coverage ration: Tämä on käytännössä Dividend Payout Ration kääteisarvo. Luku kertoo kuinka monta kertaa osingoa voitaisiin maksaa yhtiön tietyn aikavälin tuloksen perusteella. Sitä isompi luku, sitä turvallisemmaksi lukua kutsutaan.\nFree cash flow to equity: Kertoo kuinka paljon rahaa voisi maksaa osakkeen omistajille, kun kulut ja velat on maksettu. Kaava on turhan monimutkainen tähän kirjoitettavaksi.\nNet debt to EBITDA ration: kertoo yhtiön velkavivusta ja kystä maksaa velkojaan.\nCash dividend: Normaalisti osinko maksetaan käteisenä.\nStock dividend: Toisinaan osinko voidaan maksaan osakkeina, jotka eivät välttämättä ole oman yhtiön osakkeita.\nTässä oli muutama käsitettä. Toki tästä puuttui esimerkiksi Osingon diskontaus malli ja monia muitakin käsitteitä, mutta näillä muutamilla pääsee jo alkuun ja löytää ne loputkin käsitteet, joihin on hyvä tutustua, kun aloittaa osinkosijoittamisen.


Liittohallituksen kokous 6.9.2018 - Tiedote 15/2018 - Tullivirkamiesliitto ry | Tulltjänstemannaförbundet rf\nLiittohallituksen kokous 6.9.2018 - Tiedote 15/2018\nHallinnon ja järjestöjen puheenjohtajien tapaaminen 20.8.2018\nTapaamisessa käytiin läpi hallinnon laatimaa sopimusluonnosta työaikapankin käyttöönotosta. Työaikapankki otetaan käyttöön Kiekussa 1. lokakuuta 2018 ja samalla myös työajan seuranta siirtyy Kiekuun. Työaikapankin käyttöönotto perustuu vapaaehtoisuuteen ja siihen liittyminen edellyttää virkamiehen tai työntekijän kirjallista suostumusta. Toisaalta esimiehet voivat tarvittaessa rajoittaa, tai kieltää rahakorvausten siirtoa työaikapankkiin. Sopimuksessa on listattu, mitkä erät on mahdollista siirtää työaikapankkiin, eli varallaolokorvaukset ja lisä- ja ylityökorvausten perus- ja korotusosat vapaa-ajaksi muutettuna, viikkolepokorvaus, sekä liukuvan työajan saldokertymän ylittävät erät.\nTullivirkamiesliitto pyysi hallinnolta tarkennusta sopimuksen kohtaan 3. tehdystä kirjauksesta ”Kun erät on muunnettu työaikapankkitunneiksi ei niiden alkuperään liittyviä määräyksiä sovelleta”. Kyseisellä kohdalla tarkoitetaan sitä, että esim. lisä- ja ylityövapaiden osalta työaikalaissa on säädetty takaraja sille, milloin ne on viimeistään annettava. Valtion työaikapankkisopimuksissa näistä on sovittu erikseen keskustason sopijaosapuolten välillä, eikä silloin noudateta samanaikaisesti työaikalain määrityksiä.\nTullivirkamiesliitto myös esitti, että sopimukseen tulisi lisätä mainita siitä, että työaikapankkivapaat eivät vähennä lomakertymää, sekä erillinen kirjaus siitä, miten mahdollinen erimielisyysasiat käsitellään. Hallinto muotoili lomakertymästä kirjauksen: ”Työaikapankkivapaapäiviä pidetään vuosiloman pituutta määrätessä virassa- ja työssäolopäivien veroisina päivinä.”\nErimielisyyksien käsittelystä hallinto vastasi, että sopimuksessa mahdollisia erimielisyysasioita on rajattu jo sillä, että pankin käyttö pitää tapahtua sekä virkamiehen että esimiehen suostumuksella, joten niihin ei ole subjektiivista oikeutta, eikä myöskään työnantaja voi pakottaa laittamaan tunteja pankkiin. Jos kertyneitä tunteja ei saada yhteisymmärryksessä pidettyä pois, pankista voi irtaantua sopimuksessa mainitulla tavalla.\nTyöntekijöiden ja virkamiesten kannattaa ennen työaikapankin käyttöönottoa huomata sopimukseen tehty kirjaus siitä, että työaikapankkijärjestelmään ei ole mahdollista siirtää ennen käyttöönottoa, eli ennen 1. lokakuuta kertyneitä eriä. Tämä koskee yhtä lailla laskentajakson työaikakorvauksia kuin liukuvan työajan enimmäismäärän ylittäviä tunteja, jotka siis leikataan pois saldosta tasoitusjakson päättyessä 30. syyskuuta, ellei niitä ole siihen mennessä ehtinyt kuluttaa!\nLahden toimipaikan yt-toimikunta 5.9.2018\nLahden toimipaikan tiloista luovutaan kokonaan 31.5.2019. Ilman omalla asuinseudulla olevaa toimitilaa jää silloin 6 virkamiestä, sillä yksi on siirtymässä eläkkeelle. Henkilöiden työpaikat ovat jatkossa Helsinki-Vantaan lentokenttä tai Pasila, mikä tarkoittaa erittäin pitkää työmatkaa jopa Lahdessa asuville ja kohtuuttoman pitkää kaukana syrjäseudulla asuvalle henkilölle. Jatkuva matkustaminen on erityisen kuormittavaa jo siksikin, että työntekijöiden ikärakenne on korkea. Lisäksi oma iso ongelmansa on se, että työterveyshuolto on järjestetty Helsingissä. Henkilöstön ja heitä edustavien henkilöjärjestöjen toiveena onkin, että Tulli etsisi työntekijöille korvaavan tilan esimerkiksi jonkun muun viraston tiloista. Työntekijöiden ikärakenteen huomioon ottaen tilantarve Lahdessa olisi noin viiden vuoden mittainen, minkä jälkeen ongelma ratkeaisi eläköitymisen kautta. Toistaiseksi työnantajaosapuoli ei ole kuitenkaan taipunut korvaavien tilojen kartoittamiseen Lahdesta.\nTullivirkamiesliitto ei ole ollut tietoinen kyseisen johtoryhmän kokouksista tai kokouksissa käsitellyistä asioista. Liiton puheenjohtaja löysi sattumalta Intrasta vanhoja johtoryhmän pöytäkirjoja. Jossain instanssissa henkilöjärjestöjen yhteiseksi edustajaksi on päätetty Tulliliiton puheenjohtaja, mutta Tullivirkamiesliitto ei ole ollut tästä tietoinen, sillä edustaja ei ole toimittanut mitään kokouksessa käsiteltävää materiaalia Tullivirkamiesliitolle tutustuttavaksi ja kommentoitavaksi. Tullivirkamiesliitto tuleekin esittämään omaa edustajaa ko. johtoryhmään.\nTullivirkamiesliiton yhteistoimintapäivä 19.11.2018\nTullivirkamiesliiton yhteistoimintapäivä järjestetään 19.11.2018 Danske Bankin auditoriossa Helsingissä. Päiville kutsutaan kustakin yhdistyksestä kaksi yt-toimijaa sekä liittohallituksen varsinaiset ja varajäsenet, liiton pääluottamusmies, taloudenhoitaja ja sihteeri.\nPalkkatyöryhmä ja palkkatiimi\nPalkkatyöryhmä ei ole kokoontunut kesäkuun jälkeen. Palkkatiimi kokoontui 4.9.2018 ja siellä käsiteltiin tiettyjä, paikallisesti sovittuja, ns. virastoerään liittyviä vaativuustason korotuksia. Kun asiasta päästiin hallinnon kanssa neuvottelutulokseen, todettiin, että soveltamisohjeessa kyseisten tehtävien kuvaukset on päivitettävä vastaamaan korotettuja tasoja. Muuten koko palkkausjärjestelmä menettää merkityksensä. Näin ei kuitenkaan ole toistaiseksi tehty ja syystäkin nyt käsittelyssä olleiden elto-tutkijoiden vaativuustasojen välisten erojen hahmottaminen oli vaikeaa. Näyttäisi siltä, että pääkaupunkiseudulla tasot ovat säännöllisesti korkeammat. Korotukset toteutettiin neuvottelutuloksen mukaisesti, eikä korotetun tason tehtäviä laitettu hakuun, mistä syystä palkkatiimille oli toimitettu muutoksenhaku pätevyysvaatimukset täyttävältä henkilöiltä. Muutoksenhausta keskusteltiin paljon, mutta se ei mennyt läpi.\nToinen palkkatiimille toimitettu muutoksenhaku koski henkilökohtaisten pisteiden alentamista. Palkkatiimi ei kuitenkaan voi ottaa kantaa heko-pisteisiin, koska sillä ei ole toimivaltaa asiassa. Tämä on tuotu esiin aiemminkin, mutta siitä huolimatta muutoksenhaku oli asialistalla. Oikea menettely on, että jos esimies katsoo aiheelliseksi alentaa heko-pisteitä, hänen on perusteltava asia selkeästi kehityskeskustelulomakkeessa.\nKylmänalueen lisän käyttäytyminen 1.6.2018 voimaan tulleissa virastoerien kohdentamisessa on poikinut yhteydenottoja Tullivirkamiesliiton luottamusmiehille. Palkkausjärjestelmän soveltamisohjeeseen on kirjattu, että kylmänalueen lisä luetaan mukaan takuuosaan, joten sen käyttäytyy samalla tavoin kuin takuuosakin. Yleiskorotukset tulevat kaikille, mutta ns. virastoeristä johtuvat korotukset ainoastaan pienentävät takuu- tai kylmänalueenlisää, joten korotus ei näy palkassa – paitsi siinä tapauksessa, että takuuosa on pienempi kuin kyseinen palkankorotus.\nSeuraava palkkatiimin kokous on 28. syyskuuta ja siihen voivat osallistua kaikki luottamusmiehet Skypen välityksellä. Kokouksessa käydään läpi mm. kehityskeskusteluun liittyvää pisteytyslogiikkaa.\nVuoden 2019 virastoerä\nSopimuskauteen 1.2.2018-31.3.2020 kuuluva seuraava virastoerä (0,75%) tulee maksuun 1.4.2019 ja siitä neuvoteltava 15.3.2019 mennessä (+ mahdollinen 2 kk lisäaika). Neuvottelujen käynnistämiselle ei ole asetettu takarajaa, mutta on joka tapauksessa tarpeellista käynnistää ne jo hyvissä ajoin kuluvana syksynä, jotta tarvittavan tilastoaineiston hankkimiselle jää riittävästi aikaa. Kaikille kuuluva yleiskorotus maksetaan 1.4.2019 ja sen suuruus 1,10%, kuitenkin vähintään 24 euroa.\nLiiton lomapaikkojen vuokraushinnat 2019\nLiittohallitus päätti pitää omistamiensa huoneistojen vuokraushinnat entisellään. Hintoja tarkistettiin edellisen kerran lokakuussa 2017. Mökkien vuokraushinnat löytyvät liiton nettisivuilta www.tvml.fi kohdasta lomakohteet. Liitto omistaa tilavat kaupunkihuoneistot Helsingin keskustassa ja Tallinnassa aivan keskustan tuntumassa, sekä monenlaiseen ulkoiluun sopivat hirsirakenteiset mökkiosakkeet Ylläksellä Äkäslompolossa sekä 5 km päässä Rukan rinteiltä. Rukalla on kaksi huoneistoa, josta toinen on allergiahuoneisto ja toiseen saa ottaa mukaan lemmikkieläimiä. Liiton puheenjohtaja ja taloudenhoitaja ovat vastikään käyneet kartoittamassa Rukan huoneistojen kunnon ja varustuksen. Huoneistoissa tullaan tekemään tarvittavat korjaukset ja päivittämään varustetaso. Asiasta tiedotetaan tarkemmin, kun ajankohta on selvillä.\nAmmattiliitto AVAn hallituksen kokous ja tulevaisuusseminaari järjestettiin 22.-24.8.2018 Berliinissä. Jari Nieminen osallistui TVML:n edustajana seminaariin, jossa mm. saksalainen etujärjestö Verdi esitteli toimintaansa. Verdillä on yli 2 miljoona jäsentä monelta eri toimialalta. Julkishallinnossa iso haaste on ikäkehitys, sillä sieltä on eläköitymässä jopa 30 prosenttia virkamiehistä 10-15 vuoden sisällä. Yksittäisistä asioista Verdi on onnistunut ajamaan minipalkan nostoa ja muina haasteina sillä on työterveyden, työhyvinvoinnin ja työaikajoustojen parantaminen.\nNTO:n kokoukseen Tanskassa Aarhusissa 24.-25. syyskuuta osallistuvat Rainer Lindholm ja Jari Nieminen.\nTVML:n liittohallituksen seuraavat kokoukset\nYt-päivä pidetään Helsingissä 19. marraskuuta 2018.\nPuheenjohtaja Jari Nieminen jariolavi.nieminen@gmail.com tai gsm 040 332 6739


TeleWell TW-EA510v3 (c) 3G/4G ja wlan ongelma | AfterDawnin keskustelualueet\nTeleWell TW-EA510v3 (c) 3G/4G ja wlan ongelma\nViestiketju WLAN ja lähiverkot -osiossa. Ketjun avasi Mazokki 25.03.2013.\nTäysiä paskoja nämä nykypäivän modeemit. 2x zyxelin purkkeja mennyt takuuseen 2v:n aikana joten päätin laittaa tuollaisen TeleWellin siinä toivossa että se toimisi vähän pidempään. Mutta heti alkoi ongelmat. LAN:ssa olevalla pöytäkoneella kyllä pääsee nettiin aina mutta WLAN:n kanssa on ongelmia. Toimii hyvin noin 24h aina resetoinnin jälkeen, mutta sitten yhtäkkiä ei enään pääsekkään nettiin. Läppäri sekä HTC Sensation kyllä molemmat löytävät verkon mutta läppäri ilmoittaa IPv4:n ja IPv6:n tilaksi: "Ei internet-yhteyttä", ja HTC yrittää hakea IP osoitetta sitä koskaan löytämättä. Onko kellään kokemusta tuollaisesta purkista? Pitääkö muuttaa jotakin oletus asetusta jotta alkaa pelaamaan? Palomuurin olen ottanut pois päältä ja yhteys on suojaamaton.\nVakiovastaus, päivitä purkin firmware.\nItsellä auttoi tuo firmiksen päivitys kyseisessä boksissa wlan ongelmiin\nFirmware on päivitetty uusimpaan ja sen jälkeen toimi muutaman päivän, mutta nyt teki taas saman tempun. Mitä tuo suojauksien päälle laittaminen auttaa? Ja tarkoitatko vain palomuuria vai pitääkö salauksetkin olla käytössä?\nLaita wlan salasana ihmeessä kuka vain tumpelo voi kaataa sitä wlania jos siltä tuntuu, kun avoin on. Palauta tehdasasetukset niin luulisi toimivan, silloin wlanikin on salattu valmiiksi\nNo niin nyt mennään tehdasasetuksilla. Firmis on päivitetty, ja vaihdoin vielä kanavaakin siltä varalta jos naapurin verkko häiritsee. Eipä tunnu mikään auttavan. Tekee saman homman joka päivä. Aina joutuu käynnistään modeemin uudestaan jos mielii wlanissa surffailla. Mitäs voisi seuraavaksi kokeilla?\nNyt on toiminu hyvin monta päivää. Toivotaan toivotaan...\nUusia ominaisuuksia tullut esiin. Nyt modeemi ikään kuin käynnistelee itseään uudelleen. Eli kaikki muut valot sammuu mutta power valo vilkuttaa. Tämä tapahtuu noin kerran päivässä, ja silloin kun se tekee tuon niin läppäri löytää hetkellisesti jonkun RT2680 (tai jotain sinne päin) verkon. Eihän tämä nyt ihan normaalia voi olla? Ehdotuksia otetaan vastaan edelleen. Pitäisikö vain antautua ja kelkkoa tuo takaisin liikkeeseen?


Japanin jenin heikkeneminen saattaa pakottaa Kiinan devalvaatioon - MTVuutiset.fi\nJapanin jenin heikkeneminen saattaa pakottaa Kiinan devalvaatioon\nJulkaistu 03.08.1998 18:22\nAasian talousvaikeudet jatkuvat. Jos Kiina devalvoi, vaikutus tuntuisi koko maailmassa. Devalvaatio auttaisi Kiinaa, maan hallitus kuitenkin vakuttaa, ettei devalvaatiota tule.\nAasian talousmyllerrys on jatkunut runsaan vuoden ajan, eivätkä alueen vaikeudet suinkaan ole vielä takanapäin. Kriisi on koetellut erityisesti Kaakkois-Aasiaa, mutta viime aikoina päähuomio on keskittynyt talousmahti Japanin vaikeuksiin. Maailmalla suurta huolta aiheuttaa erityisesti Japanin jenin heikkeneminen suhteessa Yhdysvaltain dollariin. Halvan jenin takia myös talousvaikeuksilta toistaiseksi säästyneen Kiinan jättitalouden moottori on vaarassa alkaa reistailla.\nHeikentynyt jeni vaikeuttaa Kiinan vientiä, sillä se tekee japanilaistavaroista suhteellisesti halvempia. Kiinan viimevuosien huikea talouskasvu taas on nojannut voimakkaasti juuri vientiin ja maan on pelätty hakevan devalvaatiosta apua talousmoottorin pyörittämiseen. Kiinan mahdollinen devalvaatio on uhkakuva, josta on kannettu huolta ympäri maailmaa jo pitkään. Vaikutukset tuntuisivat koko maailmantaloudessa. Kiinan devalvaatio syöksisi esimerkiksi Aasian valuutat uuteen devalvaatiokierteeseen pahentaen alueen talouskriisiä.\n-Todennäköisesti myös Venäjän ja Itä-Euroopan valuutat heikkenisivät, joten vaikutukset olisivat aika mittavat, arvioi analyytikko Mikko Ayub Merita-Nordbankenista.\nKiinan hallitus on lähes päivittäin vakuuttanut, että devalvaatio ei tule kysymykseen. Kuitenkin viimeksi lauantaina viranomaistasolla on todettu, että jos jenin dollarikurssi jatkaa heikkenemistään nykyistä vauhtia, Kiina tulee devalvoimaan vuoden loppuun mennessä. Dollari vahvistui maanantaina 145 jeniin, kun se vielä viikko sitten oli 138 jeniä. 147 jenin tasoa pidetään jo niin kriittisenä, että se saattaa johtaa markkinoilla tukioperaatioihin.\n-Kiinan kommentit jenin tasosta viittaavat siihen, että nyt ollaan heidän sietokykynsä rajamailla, Ayub toteaa. Viime viikkoina Kiinasta on kantautunut uutisia, joiden mukaan suuret kiinalaiset vientiyritykset ovat menettämässä uskonsa maan valuuttaan yuaniin. Hallituksen vakuutteluista huolimatta pelot yuanin arvon laskusta ovat johtaneet siihen, että kiinalaiset vientiyritykset pitävät hankkimansa ulkomaiset valuutat, eivätkä myy niitä pankkeihin. Tämä tyrehdyttää Kiinan valuuttavarannon kasvua.\nKiinan keskuspankki on myös joutunut puolustamaan yuania rahamarkkinoilla tukiostoin ja pankkien sekä mustan pörssien valuuttakauppiaiden valvontaa on tiukennettu. Kiinan yuan on vain osittain vapaasti vaihdettava valuutta, joten maa ei voi varsinaisesti ajautua pakkodevalvaatioon. Asiantuntijat eivät ole edes yksimielisiä siitä, hyödyttäisikö devalvaatio Kiinaa, vaikka talouskasvu saattaisikin nousta tilapäisesti ennätyslukemiin.\nKansainvälinen mielipide on kuitenkin selkeä: Kiinan devalvaatiota ei toivota. Monet myös uskovat, että kansainvälinen yhteisö on tarvittaessa valmis toimiin devalvaation estämiseksi. Jos esimerkiksi Japanin jeni uhkaa heiketä liian alas, Japanin hallitus ja Yhdysvallat ryhtyvät todennäköisesti tukemaan jeniä miljardiostoilla valuuttamarkkinoilla. Näin tapahtui viimeksi kesäkuussa.\nSuomen vienti kärsisi\nKiina on Suomelle tärkeä kauppakumppani. Esimerkiksi Leonia-yrityspankki, entinen Vientiluotto, on rahoittanut paljon Suomen ja Kiinan välistä kauppaa. Vaikka suuri osa järjestetyn rahoituksen riskistä on Valtiontakuukeskuksen harteilla, Kiinan mahdollisesta devalvaatiosta kannetaan huolta myös pankissa.\n-Tottakai Kiinan devalvaation mahdollisuus huolestuttaa myös meitä. Devalvaatio säteilisi koko maailmantalouteen ja tuntuisi myös suomalaisyrityksissä, toteaa johtaja Matti Virtanen Leonia-yrityspankista.\n-Taseilla mitattuna Kiina ei tällä hetkellä ole suurin rahoituskohde. Maa on kuitenkin siinä mielessä hyvin merkittävä, että se omaa suurimman kasvupotentiaalin. Hyvin moni suomalaisyritys on suunnitellut Aasian strategiansa Kiinan varaan, Virtanen jatkaa. Kiinan devalvaatio parantaisi maan omia vientimahdollisuuksia ja supistaisi tuontia, sillä kiinalaiset tavarat halventuisivat muiden maiden tuotteisiin verrattuna. Vastaavasti Kiinaan tuotavat tavarat kallistuisivat. Vaikutukset eivät välttämättä kuitenkaan ole näin suoraviivaisia.\n-Periaatteessa Kiinan devalvaatio heikentäisi Suomen vientimahdollisuuksia. Monella suomalaisfirmalla on kuitenkin Kiinassa tuotantoa ja yhteisyrityksiä, joiden asema saattaisi parantua devalvaatiossa, kuvailee Virtanen.\nLuottotappioiden riski kasvaisi\nDevalvaatio kasvattaisi kiinalaisyritysten valuuttamääräistä velkaa ja lisäisi siten konkurssiriskiä, samoin kuin aikoinaan Suomessa. Tällöin Kiinan-kaupan takaukset saattaisivat kaatua Valtiontakuukeskuksen eli viime kädessä veronmaksajien maksettavaksi. Valtiontakuukeskuksen toimitusjohtaja Aarne Heikinheimo ei henkilökohtaisesti pidä devalvaatiouhkaa kovin suurena. Hän muistuttaa, että esimerkiksi Kiinan valuuttavaranto on edelleen korkea.\nSuomalaisyritykset ovat Heikinheimon mukaan Kiinassa pääsääntöisesti mukana projekteissa, jotka suuntautuvat vientiin, eivät kotimarkkinoille.\n-Takauksemme ovat painottuneet projekteihin, joissa tienataan ulkomaan valuuttaa. Kyseessä ovat 5-10 vuoden luotot, joissa mahdollinen devalvaatioriski on otettu huomioon. Valtiontakuukeskuksella on Heikinheimon mukaan Kiinassa tällä hetkellä voimassa olevia takuuvastuita noin 2,2 miljardin markan edestä.


Kokeileva keittiöni: tammikuuta 2017\nTeesavustettua naudan filettä ja omenaa\nBongasin joskus teesavustuksen täältä ja ajatus jäi hautumaan. Ja nyt sitten iski se mieliteko kokeilla. Mulla oli naudan sisäfileen häntä, josta ei pihvejä enää saa tehtyä. Erinomaista materiaalia kokeilulle, siis. Kaupasta löytyi metsämarjateetä, eikös vaan se ole sopivaa lihalle? Lisukkeeksi halusin jotain rapeanrapsakkaa, eli retiisiä ja puffattua ohraa. Vähän vielä makeaa se olkoon omppu.\nOhran valmistamiseen löytyy ohje täältä. Liha sitten. No, otin valurautapaistinpannun ja laitoin folion pohjalle. Ei mitään käsitystä, onko se välttämätön vai savustuisiko tehokkaamin jos ei foliota olisi. Mulla kuitenkin oli. Levy täysille ja pari teepussillista teetä ja vähän ruskeaa sokeria pannulle. Laitoin teet toiseen reunaan. Toiseen reunaan vielä päälle foliota ja kun tee alkoi savuta, liha sinne toisen folion päälle. En tässä kohtaa ollut maustanut lihaa vielä lainkaan. Kansi päälle ja savustumaan, levy laitetaan tässä kohtaa pienemmälle. . Liha tietty alkoi kypsymään ja käänsinkin sen pari kertaa savustuksen aikana. Foliota oli kuitenkin sellainen keko eikä se ollut mitenkään tiiviisti viikattu, että vaikka pannu oli kuuma, ei liha palanut. Kaikkiaan savustelin reilut kymmenen minuuttia. Yhdellä kääntökerralla lisäsin vielä pussillisen teetä.\nKun liha oli saanut savustua, paistoin sen vielä nopeasti voissa ja maustoin suolalla ja pippurilla. Tuollainen kapea häntä oli mun makuun juuri sopivan kypsää, paksumpaa filettä pitäisi ehkä vielä kypsentää uunissa hetki. Jos sopiva kypsyys epäilyttää, paistolämpömittari auttaa asiaa. Liha pois pannulta vetäytymään ja omenaviipaleet tilalle. Annokseen kasasin omenaa, lihaa, retiisiä, puffattua ohraa ja vähän herneenversoa. Kastiketta tämä ei mun mielestäni kaivannut, mutta jos sellaista haluaa niin esimerkiksi paahdetulla valkosipulilla maustettu smetana varmasti toimisi hyvin.\nIhan loistava kokeilu! Savun maku oli juuri sopiva, yllätyin sen voimakkuudesta kun jotenkin mökillä savustaessa tuntuu, että koko maailma on täynnä savua ja tää olikin hyvin siistiä hommaa. Ei ollut palovaroittimella valitettavaa. Teen marjaisa maku sopi hyvin lihalle antaen kevyen makean maun. Tää menee aivan ehdottomasti jatkoon! Tää on niin jatkossa ja jatkokehittelyn aiheena! Ihana!\nLähettänyt minni klo 15.22.00 4 kommenttia:\nTunnisteet: alkuruoka, Naudan file, savustus\nSitruunarisottoa, hummeria ja paahdetulla valkosipulilla maustettua tillivoita\nMulla oli pakastimessa hummeri. Se huuteli sieltä mun nimeä ja houkutteli syömään. Lauantaipäivä vietettiin Ikeassa keittiöremonttia suunnitellen. Olipas kyllä sekin kivaa ja vaikka hommaa siinä puuhassa tulee riittämään, mä niiiiiin odotan uutta keittiötä. Noh, takaisin hummeriin.\nHummerin suolistaminen jäi puolison tehtäväksi. En koske. En. Mutta kun perkausoperaatio oli valmis, heitin kattilaan kuoret, sipulia, tilliä, suolaa ja pippuria. Olisi kai sinne voinut jotain juureksiakin laittaa, mutta ei nyt sattunut olemaan. Näistä keittelin liemen risottoa varten, tietty siivilöin sattumat pois.\nTillivoita varten paahdoin pari yksikyntistä valkosipulia. Pieni viilto kuoreen ja sellainen 15-20 min n. 175-asteisessa uunissa. Kun valkosipulit ovat jäähtyneet, niistä irtoaa kuoren ihan vaan nyppäämällä ja sipulit voi muussata. Paahtaessa valkosipulin maku muuttuu paljon miedommaksi, joten sitä voi huoletta käyttää vähän reilumminkin. Voin kirkastin. Juu, mulla ei ollut suolatonta voita mitä kai kuuluisi käyttää, mutta en antanut sen häiritä. Eli sulatin voiklöntin miedolla lämmöllä ja annoin sen kuplia jokusen minuutin. Pintaan tuli hieman vaahtoa, ne kuorin pois. Sitten vaan varovasti kaadoin sen kirkkaan osan kulhoon, se sakkainen osa joka kai heraa on sai jäädä erilleen. Sen jämän käytinkin sitten hirvenlihapullien paistamiseen. Sitten vaan silputtua tilliä ja muussattu, paahdettu valkosipuli voin sekaan.\nRisottoa varten pesin sitruunan, raastoin sen kuoren (ei saa laittaa valkoista osaa kuoresta!) ja puristin mehut. Silppusin ja kuullotin myös etukäteen isohkon salottisipulin. Sitten vaan risoton tekoon. Oikeasti risoton tekeminen on helppoa. Joskus mä (ehkä) vielä jotenkin mittailen ainesosia, jotta saisin tänne ihan oikean reseptin, mutta en mä nyt tiedä onko se niin välttämätöntä. Aloitin kippaamalla risottoriisiä kuumaan kattilaan. Sekoittelin riisiä kuivana tovin. Sitten sekaan reilusti voita pieninä klöntteinä ja armoton vatkaaminen. No ei nyt armotonta, mutta ihan vispilällä varovasti vatkailin riisiä. Seuraavaksi valkkaria. Valkoviiniä lisäillään pikkuisen kerrallaan ja risoton tekemisen alkuvaiheessa se sekoittelu elikkäs tässä tapauksessa vatkaaminen on se The Juttu, jotta risotosta tulee kermaista. Sitruunarisottoa tehdessä laitan valkoviiniä vähän vähemmän, muuten ehkä kolmanneskin nesteestä voi olla valkoviiniä tai skumppaa. Nyt sitä meni ehkä pari desiä, kun riisiä oli kai kolmisen desiä. Sitten seuraavaksi sitruunamehua ja raastetut kuoret, edelleen vatkaillaan ja nestettä lisätään vähän kerrallaan sitä mukaa, kun edelliset ovat imeytyneet riisiin. Tässä vaiheessa jo näkee risoton ihanan kermaisen rakenteen. Kuullotetut sipulitkin lisätään sekaan. Sen jälkeen sitten lisätään pienissä erissä aiemmin tehty hummeriliemi tai jos ei sellaista ole, niin kala- tai kasvisliemi käy hyvin.\nRiisin keittoaika on n. 17-19 minuuttia, itse tykkään, että riisinjyviin jää pikkuisen rakennetta. Eihän meidän puuroa ole tarkoitus syödä? Eikä velliäkään, vaikka tässä nyt sanonkin, että kun riisi on halutun kypsyistä, se saa hyvinkin olla rakenteeltaan vellimäistä. Sekaan tulee vielä parmesanjuustoa, tähän annokseen laitoin 50 g pussukan. Juusto sakeuttaa risottoa aika reilusti. Juuston lisäämisen jälkeen risotto sekoitetaan ja tarjoillaan heti. Mun makuuni risotto on liian tönkköä, jos se jää lautaselle keoksi. Kuvassa oleva risotto on ihan siinä ja siinä, onko se riittävän löysää. Ja muistakaas, risotto ei odota syöjäänsä! Risotto kannattaa aina valmistaa niin, että se tarjoillaan aivan heti valmistamisen jälkeen.\nNo mitenkäs ne hummerit. Ne olivat valmiiksi kypsiä, joten juuri ennen kuin lisäsin risottoon juuston laitoin paistinpannun tulille, pannulle reilusti tillivoita ja pilkottu hummerinliha pannulle. Risotto lautaselle, hummerit viereen (mieluusti hieman kauniimmin kuin kuvassa) ja sulaa tillivoita vielä pintaan. Sitten nautiskelemaan.\nLähettänyt minni klo 9.24.00 18 kommenttia:\nTunnisteet: alkuruoka, Hummeri, risotto\nPikku retki Tukholmaan.\nViime viikko oli aika haipakkaa, joten oli aika kiva ajatus lähteä viikonlopuksi reissuun. Kahden kaveriperheen kanssa lähdettiin matkaan, mukana reissussa 6 aikuista ja 6 lasta. Luvassa vauhtia ja vaarallisia tilanteita? Tää oli vähän ex tempore reissu, juolahtipa mieleen kun kaverit sanoi menevänsä ja mua, kuten varmaan kaikkia Viking Line-clubilaisia oli Viikkari muistanut joulun alla lahjakortilla. Mä itse aina reissaan mieluummin Viikkarin laivoilla ihan puhtaasti siksi, että siellä on tuhannesti parempi ruoka. Kilpailevan yhtiön laivoilla ruoat on kauniita ja näin, mutta niistä puuttuu usein yksi olennainen asia: maku. Gabriellalla mentiin kuten yleensäkin, siellä oli kivasti ravintolapuoli uudistunut ja kokeiltavaa olisi ollut vaikka miten, mutta otettiin nyt perinteinen linja eli toiseen suuntaan mennessä päivällinen Food Gardenissa ja toiseen suuntaan mättöä Buffetissa. Päiväohjelma Tukholmassa oli auki viime hetkeen asti, tehdään jotain.\nMennessä oli kyllä vitsit vähissä kun astuttiin terminaaliin. Voi ruma sana sentään, terminaali oli tupaten täynnä haalaripukuisia opiskelijoita. Ei oo totta... Me siellä kuuden lapsen kanssa ja se lauma. Lupaavaa? Vieläkö ehtii kääntyä takas? No, rohkeasti mentiin kuitenkin laivaan. Laivana oli Gabriella, joka tosiaan on iäkkäänpuoleinen, mutta ravintolatilat rempattu kivoiksi. Siitä suoraan syömään.\nFood Gardenissa lapsille oli oma lista, mä skippasin pääruoan ja valitsin taaaas kerran alku- ja jälkiruokapöydän ilman pääruokaa. Hintaa tuolle tulee 29 €. Lapsi valitsi burgerilautasen. Puoliso otti alku- ja jälkkäripöydän sekä pääruoaksi pippuripaistettua härän fileetä, juureksia kahdella tavalla sekä timjamiemulsion. Lapsen ruokaa en tullut edes maistaneeksi, mutta hyvin näytti uppoavan. Puolison eväillä toki kävin. Liha oli todella hyvin maustettu, harvoin ravintolassa saa noin maukasta pihviä. Liha oli mureaa, kypsyys tilattu medium. Annos oli kaikin puolin herkullinen, pikkuisen tiristetyt juurekset (eli paneroidut ja friteeratut) toivat mieleen burgertyyppisen annoksen joka ei sopinut yhteen muun annoksen kanssa, mutta erinomainen pihvi jätti kokonaisuuden selkeästi plussan puolelle. Kuvatodistetta tästä ei ole, koska se retale aloitti annoksen ennen kuin ehdin kuvata. Höh.\nNo sitten ne mun herkut taas. Tosiaan alku- ja jälkiruokapöytä on selkeästi suppeampi kuin buffassa, mutta mun makuun parempi. Ihan älyttömän hyvin mietittyjä kokonaisuuksia ja pieniä yksityiskohtia. Juureksia, erilaisia kastikkeita. Hyvää. Tarjolla oli toki perus mädit ja smetanat sekä simpukat. Ja sillishotti.\nPikkelöidyt kanttarellit oli ehkä hieman turhan etikkaisia mun makuun. Mutta sitten esimerkiksi fermentoitu omena oli tosi herkullista lihojen kanssa.\nLihoja ja niille kastikkeita oli useampaa plaatua, nälkäisenä en ihan kaikkea tullut edes katsoneeksi mitä olivat. Ihania hillokkeita ja kastikkeita, suolaista ja makeaa, juureksia. Mutta ihan yliveto oli puffattu (paahdettu, mitälie?) emmervehnä. Never heard mutta ihastuin kertalaakista. Vähän popcornmainen maku ja ihana, rapsakka rakenne. Miten tätä saa tehtyä kotona? Haluan. Kyllä, ripottelin sitä jopa jälkkäreiden päälle.\nJälkiruokia oli myös useampaa laatua. Juustoja, hedelmiä, pieniä leivonnaisia. Yllättäen ehkä kaikkein paras oli pieni shotti vispipuuroa. Juu, vispipuuroa. Aivan täydellistä. Lapset saivat käydä jälkkäripöydässä maksutta.\nYllättäen aamiaisella ei ollut tungosta ja maisemat oli taas vertaansa vailla.\nLauantaipäivän ohjelmaa arvottiin viime metreille asti. Djurgårdenin suuntaan lähdettiin kuitenkin koko porukka. Viikkarin terminaalin lähellä on vesibussipysäkki, josta kesäaikaan kulkee melko tiuhaan liikennettä, talvella sitten tunnin välein. Ostettiin päiväliput, yli 13-vuotiailta kympin nuppi. Lautalla Djurgårdeniin. Arpomista oli Aquariumin ja Junibackenin kesken ja jakaannuttiinkin näihin kahteen paikkaan. Kymmeneltä hengeltä (5 lasta, 5 aikuista) sisäänpääsy oli ryhmäalennuksella 900 kr, mikä mun mielestä oli hieman ylimitoitettu paikan kokoon nähden. Kuitenkin käynti oli kiva ja muutama tunti vierähti vallan mukavasti kaloja katsellessa.\nKahvillakin käytiin. Olen jo aiemmin kiinnittänyt huomiota siihen, että Tukholmassa museoiden ja tällaisten turistikohteiden kahvilat on ihan eri luokkaa kuin Suomessa vastaavat. Leivät on tuoreita ja herkullisia, leivonnaisia on moneen lähtöön, hinnatkin ovat kohtuullisemmat kuin Suomessa. Me otettiin kolmeen pekkaan vähän suolaista, herkullinen suklaabrownie ja örkkimörkkileivos, joka oli niin makea, että ihan kaikkea ei pystytty syömään.\nPaluumatkalla laivalle hypättiin vesibussiin jo vähän aiemmin ja käytiin pienellä sightseeingillä. Kaunis Tukholma.\nMenomatka oli sujunut rauhallisesti. Iltasella tosiaan käytiin naapurihyteistä nätisti kysymässä, josko voisivat siirtää bileensä vaikka aulaan, jotta lapset saisi nukuttua. Näin tapahtui heti pahoittelujen saattelemana. Illalla Food Gardenissa oli yksi opiskelijaporukka, ilmeisesti heillä oli perjantaille buffetruokailu. Kas näin, paluumatkaa odotellessa, silloin jo naapurit kävivät sanomassa, että häipyvät hyvissä ajoin ettei häiritse lapsia. Että mihin tämä maailma on menossa, kun ei keski-ikäiset enää pääse valittamaan nuorison mölyämisestä ja huonosta käytöksestä!! Meidän näkökulmasta risteily oli jopa rauhallisempi kuin mitä usein on ollut. Iltasella sitten taas ruokailemaan, tällä kertaa buffaan.\nBuffakin oli kivasti uudistunut. Kyllä siellä oli tutut ja turvalliset paahtopaistit punkkukastikkeineen, ravut, mädit ja smetanat. Mutta paljon oli tullut uusiakin juttuja. Kuten sushia.\nMä en suinkaan ole sushiasiantuntija, mutta muhun upposi vallan mainiosti, etenkin raputahnapäällysteiset riisipötkylät, joille epäilemättä on hienompikin nimi.\nSöpöissä pikku shottilaseissa oli lammastartaria, joka oli hyvää, mutta ehkä itseä hieman häiritsi, että kaikki ainekset oli sekoitettu. Jotain tomaattista kana-asiaa, jossa oli kyllä makua. Sitten päivän positiivinen yllättäjä. Tervasilakka shottilasissa. Ihan mieletön. Ensinnäkin plussaa siitä, että silakassa ei ollut ruodon ruotoa. Inhoan niitä, siksi usein jää silakka syömättä. Tervan maku oli voimakas, mutta raikas. Mukana oli myös jotain valkoista kastiketta, en tiedä mitä. Ja pala näkkäriä. Todella hyvä.\nMulla meni melko alkuruokapainotteiseksi syöminen. Marinoidut herkkusienet olivat tosi maukkaita, caesarsalaatin sai rakentaa itse. Ihan ku tykkäisin kylmästä paahtopaistista, sitä näköjään on joka lautasella. Tarjolla oli myös joitain tex-mexhenkisiä herkkuja, makkaroita, erilaisia lihoja, sillejä, kaloja jne. Mutta ei vaan pystynyt kaikkea maistella. Ei kyennyt. Lapsille oli oma pöytänsä, tosin meidän omat nyt pääasiassa napsivat aikuisten pöydästä. Oma jälkikasvuni jopa uskaltautui ekaa kertaa ikinä kuorimaan ja syömään katkaravun. Pisteet hänelle, itse en moiseen uskaltaudu.\nJälkkäripöytä on usein buffan heikoin lenkki, niin taas. Erityisesti kakut ja leivonnaiset. Teollisen makuisia. Mut sitten taas pikku shotit oli hyviä, joskin kinuskiomenashotti olisi kaivannut vähän rapeutta. Juustopöydässä oli tarjolla montaa laatua, samoin maustettua hunajaa ja erilaisia hilloja ja keksejä. Runsaudenpula.\nEdelleen, ehkä vielä enemmän kuin ennen, jos haluaa mennä risteilylle ja haluaa nauttia ruoasta, kannattaa mieluummin valita punaiset laivat. Ehkä aiemmin tilanne on ollut toisin päin, mutta jo usean vuoden ajan sanoisin, että ero on melkomoinen punaisten eduksi. Työn puolesta olen kilpailevankin yhtiön aluksia käyttänyt ja kerran lastenkin kanssa käynyt reissussa, mutta jos valita voi niin mulle valinta on helppo.\nLähettänyt minni klo 13.08.00 8 kommenttia:\nTunnisteet: risteily, Tukholma\nMä en nyt vaan jaksa!\nSe on kuulkaas arki. On muuten aika pirun kiireinen arki. Ihan ehdottomasti tarvitsisin jokusen tunnin vuorokauteen lisää. Yhdistelmänä mies työmatkalla, hemmetin kylmä, osin puulämmitteinen paritalo, koira, lapsi harrastuksineen ja aivan järkyttävä kiire töissä eli liki 12-tuntiset työpäivät tekee vähän haastetta tähän hommaan. Mä vaan en jaksa laittaa ruokaa. En jaksa.\nMut kuulkaas kyllähän nyt pitää lapselle itsetehtyä ruokaa olla, eikös niin? Mitä meillä on syöty tällä viikolla? Maanantaina... mä en oikeasti edes muista. Mä en kertakaikkisesti pysty muistamaan, mitä meillä on syöty maanantaina. Luultavasti ei mitään järkevää. Paitsi mandariinia. Niitä syödään aina ja paljon.\nTiistaina sitten. No maanantaina jaksoin vielä olla ehtoisa emäntä ja laittaa ruokaa. Tein oikein linssejä ja kanamössöä. Suunnitelmissa syödä sitä tiistaina ja keskiviikkona. No siis rehellisesti sanottuna, miten voi linsseistä, kanasta, chilistä ja kookosmaidosta saada aikaan jotain niin mautonta? Ei ymmärrä, ei. Joten tiistaina kun tulin töistä kotiin, lapsi oli kaverillaan. Kun hän tuli kotiin, kysyin, mitä on syönyt. Maapähkinävoileivän ja mandariinia. Jaha, sillä lailla. Todistusaineisto kertoi, että hän oli maistanut kanamössöäni ja päätynyt maapähkinävoileipään. No, itsepä tulin töistä vasta kuuden aikaan, joten turha marista. Lapsen eloonjäämisvietti vaihtoi epäilyttävän kanamössön maapähkinävoileipään.\nKeskiviikkona, aina paranee. Lapsi söi päivällisen kaverillaan ja meni sieltä suoraan harrastuksiin. Siellä oli sentään saanut lasagnea. Se oli kuulemma hyvää. Hän oli syönyt kolme annosta. Ei, en pidä lasta nälässä, teen vaan pahaa ruokaa. Itse käävin kanamössöä leivän päälle, päälle ananasrengas suoraan purkista, juustoraastetta, texas peteä ja mikroon. Kyllä, mikroon, ei edes uuniin. Kun ei vaan enää jaksanut. Mies tulee torstaina kotiin, pitäiskö nyt sit leikkiä sitä ihanaa pikkuvaimoa, joka siivoaa ja kokkaa. Kyllä, jotain hyvää ruokaa. Sitä on saatava. Eli einesaltaasta Kivikylän jauhelihapihvejä ja leipähyllystä paahtoleipää. Burgerisämpylöitä ei jaksa etsiä. Salaattia ja tomaattia vielä. On se hienoa, oikein einesburgeria. Lapselle tulee kuiteskin kaveri tänne ennen harrastuksia, niille on pakko olla jotain, minkä ne saa itse lämmitettyä. Enkä viitsi edes haaveilla, että pääsisin töistä niin aikaisin, että ehtisin laittaa niille ruokaa.\nEttä tällanen viikko. En mä oikeesti aina näin laiska oo. En oo, uskokaa tai älkää. Olkoon tämä niin ankea postaus, ettei tässä oo edes kuvia. En kehdannut laittaa. Nii.\nJa koska nyt sunnuntaina vilkaisin blogia ensimmäisen kerran sitten keskiviikon, tein havainnon, että tämä kirjoitus on jäänyt pyörimään bittiavaruuteen. Ehkä tää on liian karmeaa kuraa blogattavaksi? Nooh, laitetaan tää nyt sit silti. Todistusaineistona ja tunnustuksena.\nLähettänyt minni klo 21.12.00 17 kommenttia:\nJugurtticremebrulee, puolukkasorbettia ja suklaata\nTätä vähän tuumailin. Miten käy jugurtticremebruleen. Juoksettuuko se tai meneekö muuten mönkään? No sehän selviää vain kokeilemalla. Mä olen aiemmin havainnut, että puolukka, suklaa ja tilli toimii keskenään oikein hienosti ja olen siitä nyt alkanut varioimaan erilaisia yhdistelmiä. Joku valkoinen töhnä, puolukkaa, suklaata ja tilliä. Puolukka ja valkoinen töhnä on vaihdelleet, nyt siis kokeilussa valkoisena töhnänä creme brulee ja puolukka tarjoiltiin sorbetin muodossa.\nruskeaa sokeria maun mukaan\nEli blenderiin puolukat ja kun mä muussasin ne puolijäisinä, niin vaati pikkuisen vettä, että sen sai tasaiseksi soseeksi. Lopuksi laitoin ehkä pari rkl sokeria sekaan. Muuten tähän ei vettä tarvitse, mutta mun aikataulutus vaati puolijäiset puolukat, jotta sorbetti ehtisi jäätyä... Valkuaiset vaahdotetaan, puolukat yhdistetään valkuaisvaahtoon ja koko komeus kipataan pakasterasiaan ja laitetaan pakkaseen. Sekoitellaan muutaman kerran pakastamisen aikana. Tästä tulee puolisen litraa sorbettia.\nSitten creme brulee (neljä annosta)\nvajaa 1 dl turkkilaista jugurttia\nvajaa 0,5 dl ruskeaa sokeria\nKerma ja sokeri kaadetaan kattilaan ja kuumennetaan niin, että sokeri sulaa. Kun seos on vähän jäähtynyt, sekaan vatkataan jugurtti. Melkein jäähtyneeseen seokseen vatkataan kevyesti sekaan kananmunankeltuaiset. Seos kaadetaan neljään uuninkestävään annosvuokaan. Vuoat laitetaan syvälle uunipellille, pelti hieman alle sata-asteiseen uuniin ja pellille kaadetaan vettä niin, että vuoat peittyvät n. puoliväliin asti vedellä. Creme bruleeta paistetaan uunissa reilu tunti-puolitoista tuntia niin, että bruleet ovat sellaisia tytisevän kypsyisiä. Parhaimmillaan bruleet ovat jääkaappikylminä ja ne voikin hyvin tehdä tähän asti valmiiksi jo tarjoilua edeltävänä päivänä.\nTarjoiluvaiheessa creme bruleen pintaan ripotellaan hieman ruskeaa sokeria ja ruskistetaan se pikku töhöttimellä tai uunissa oikein kuuman grillivastuksen alla parin minuutin ajan, uunin luukku auki. Sitten vaan sulatettua suklaata (jos sulattaa mikrossa, muistaa käyttää tarpeeksi mietoa lämpöä) ja puolukkasorbettia. Päälle tuoretta tilliä ja hyvää on. Ja nyt, myönnän, mun tuoreet tillit tippui lattialle ja koira ehti niitä nuoleskelemaan, joten käytin kuivattua. Pöh.\nMutta ei mennyt mönkään, ei juoksettunut. Kirpeän puolukan, makean suklaan, täyteläisen creme bruleen ja kyllä, sen tillin liitto on vaan loistava!\nLähettänyt minni klo 10.39.00 6 kommenttia:\nTunnisteet: Jälkiruoka Creme brulee, sorbetti, suklaa\nMua on viime aikoina vaivannut selittämätön sushihimo. Monta kuukautta jo. Sushia, sushia, sushia eri muodoissaan. Tänään tein epäsushia. Sushihenkisiä herkkuja, jotka kuitenkaan ei ole sushia. Tarjolla oli sushiriisipalloja, kurkkua, Sillä Sipulin täydellisiä kananmunankeltuaisia (jotka ei liity sushiin mitenkään, mutta on taivaallisen hyviä näiden kastikkeiden kanssa), inkivääri-chilisiirappia, soija-sitruuna-inkiväärikastiketta, naudan filettä ja kylmäsavulohta. Ei unohdeta surimimajoneesia.\nHmm... tarjollepano ei tosiaan oo mun vahvuuksia. :-D\nNaudan sisäfileen leikkasin kohmeisena ohuen ohuiksi siivuiksi. Se ei muuta valmistelua tarvinnut. Kylmäsavulohi tuli sellaisenaan paketista. Kurkku pääsi suikaleiksi juustohöylällä. Riisin valmistin pakkauksen ohjeen mukaan tai vähän sinne päin, google kertoo jos joku haluaa tarkempaa ohjetta. Kananmunankeltuaisten ohjeen bongasin Sillä Sipuli-blogista ja ihastuin kertaheitolla. Mä vaan teen nää kuorenpuolikkaissa, irtoaa helposti. No mitäs mä sitten tein? Kastikkeet.\nEli surimimajoneesissa on yksinkertaisesti hienonnettua surimia ja Hellman's majoneesia, mausteena vähän cayennea ja sokeria.\nSoija-sitruuna-inkiväärikastike on ihanaa. Soijakastiketta ja sitruunamehua oman maun mukaan. Mä tykkään, että on niin hapanta, että melkein irvistyttää. Mausteeksi ruohosipulia, hienoksi raastettua, tuoretta inkivääriä ja pikku ripaus ruskeaa sokeria.\nInkivääri-chilisiirapissa on pilkottua inkivääriä, kuivattua, kokonaista chiliä, ruskeaa sokeria ja vettä (n. 1:1-suhteessa) ja tilkka soijakastiketta. Tämä keitellään siirapiksi, n. 15-20 minuutin ajan.\nEipä sitten muuta kuin ääntä kohti.\nLähettänyt minni klo 21.08.00 12 kommenttia:\nVähän parempi lihakastike\nOnko naudan sisäfileen käyttäminen kastikkeeseen tuhlaamista? Ei välttämättä. Tietysti toimii mihin tahansa kastikkeeseen, mutta nyt teki mieli sellaista stroganoff-tyyppistä herkkua. Mielestäni naudanfile vähän menee pilalle, jos se kypsennetään täysin. Siispä tässä versiossa kastike tehdään muuten valmiiksi ensin ja lopuksi nopeasti ruskistetaan lihat ja lisätään aivan lopuksi kastikkeen sekaan niin, että jäävät vielä ihanan mediumiksi. Lisukkeena perunamuussia, johon vinkit löytyy täältä.\nTähän herkkuun saa hyvin käytettyä fileestä päät ja ne kohdat, joista ei saa kunnolla leikattua vaikkapa kauniita pihvejä. Kun kuutioi lihan reilun kokoisiksi palasiksi, se jää vielä hyvin mediumiksi. Tässä summittainen resepti:\n300-400 g naudan sisäfilettä kuutioituna\nmuutama rkl tomaattipyrettä\n1 suolakurkku silputtuna\npuolikas lihaliemikuutio tai fondia (itsellä oli pari pakastettua itsetehtyä lihaliemipalaa)\nn. 2+1 dl vettä\n(n. 1 rkl sinappia)\nruskeaa Maizenaa tai vähän vehnäjauhoja suurustamiseen\nEli silppusin sipulin ja yksikyntisen valkosipulin ja kuullotin ne öljyssä. Lisäsin mustapippurin ja tomaattipyreen ja kuullotin vielä hetken. Sitten vettä, lihalientä ja yksi myrttisen suolakurkku kuutioituna, pari laakerinlehteä ja keittelyä vartin verran. Lopuksi purkillinen smetanaa, ripaus sokeria ja halutessaan vähän sinappia. Sitten voikin ruskistaa lihat nopeasti kuumalla pannulla ja maustaa samalla vielä suolalla ja pippurilla. Lihat kattilaan, pannulle hieman vettä jotta saadaan maut talteen, nopea kiehautus ja kastikkeen sekaan. Sen jälkeen nopea suurustaminen Maizenalla. Jos suurustaa vehnäjauholla, kannattaa suurustaminen tehdä jo ennen lihojen lisäämistä, jotta kastike ehtii kiehua suuruksen lisäämisen jälkeen eikä lihat mene täysin kypsiksi. Annoksen olisi toki voinut koittaa saada hieman kauniimpaan muotoon, mutta nälkä yllätti syöjän.\nTää on herkullista. Niin kovin herkullista!\nLähettänyt minni klo 14.14.00 6 kommenttia:\nTunnisteet: helppoa, Naudan file\nRosmariinilla maustettua silli-puolukkajäätelöä ja paistettua perunaa\nKaikessa omituisuudessaan niin herkullista. Voi kyllä. Tämä on varsinainen sillisalaatti. Olin lukenut sillijäätelöstä ja olin lukenut puolukkasillistä, joten miksikäs ei yhdistää näitä.\nOstin pari kevyesti suolattua sillifilettä, liotin niitä parisen tuntia ja kuivasin. Leikkasin sillit ihan pieneksi silpuksi. Vaahdotin n. 1,5 dl kuohukermaa ja sekoitin siihen purkin smetanaa. Survoin ehkä desin verran puolukkaa siivilän läpi ja yhdistin siivilän läpi tulleen muhjun kermasmetanaan. Vielä pari salottisipulia ihan hienoksi silputtuna, reilusti kuivattua rosmariinia, mustapippuria ja ripaus ruskeaa sokeria sekä tietysti sillisilppu ja sekoitus. Koko komeus pakastinrasiaan ja pakkaseen. Sekoitin massaa pari kertaa pakastamisen aikana. Parhaimmillaan jäätelö oli kun se oli juuri jäätymässä, mutta varsin hyvää myöhemminkin. Jäätelön vaan piti antaa sulaa liki puoli tuntia, jotta siitä sai pyöräyteltyä palloja. Lisukkeena kuorineen paistettua perunaa. Pesin kiinteän perunan hyvin, leikkasin vajaa sentin paksuisiksi viipaleiksi ja paistoin miedolla lämmöllä kypsiksi. Perunoissa oli mausteena vain suola, mutta annokseen laitoin vielä tuoretta tilliä ja hitusen mustapippuria.\nUskokaa tai älkää, mutta todellista herkkua, kaverina vielä lasillinen rutikuivaa proseccoa. Herkullista.\nLähettänyt minni klo 18.28.00 14 kommenttia:\nTunnisteet: alkuruoka, silli\nOllaan ystävän kanssa jo monena vuonna vietetty uutta vuotta yhdessä. Aattoiltaan kuuluu olennaisesti fondue. Niin tälläkin kertaa. Jälkkäriksi mä lupasin tehdä mascarponevaahtoa, vadelmaa ja pistaasipähkinöitä. Eikö kuulostakin herkulliselta? Kuohkea, pehmeä mascarponen ja kerman sekoitus, kirpeän makea vadelmasose ja ihanan suolaiset pistaasipähkinät? No mutta, miksi lopputulos näytti tältä?\nMä olen joskus lupaillut kirjata tänne myös epäonnistuneita kokeiluja. Tässähän meni perustavanlaatuisesti pieleen se, että jotenkin siinä skumpanjuonnin ja höpöttelyn lomassa jätin kermavaahdon aivan liian löysäksi. Siis niinku ihan liian liruksi. Lopputulemana mulla ei ollut kuohkeaa vaahtoa vaan jotain epämääräistä lirua. Kaksi tölkkiä kuohukermaa ja purkki mascarponea yhdistetty, mitä hittoa sille pitäis tehdä? No, lisätään vähän sokeria ja kolme kananmunaa ja paistetaan se uunissa. Kyllä, öljytty vuoka, 150-asteinen uuni ja puolisen tuntia aikaa. Jäähdytys pihalla. Vadelmasose ja rouhitut pistaasit päälle ja täydestä meni. Vielä jos olis ollut töhötin mukana niin oltaisiin tehty tuohon rapsakka sokerikuori. Pohjaton piirakka vai mikä lie, ihan sama mutta teki kauppansa. Oikein hyvää uutta vuotta kaikille!\nLähettänyt minni klo 13.12.00 12 kommenttia:\nSitruunarisottoa, hummeria ja paahdetulla valkosip...\nRosmariinilla maustettua silli-puolukkajäätelöä ja...


Teillä ja turuilla: Optimointia\nTransport Policy -nimisen tieteellisen julkaisun kuluvan vuoden maaliskuun numerossa julkaistaan Adam Millard-Ballin (associate professor, University of California, Santa Cruz) artikkeli "The autonomous vehicle parking problem". Artikkeli avaa mielenkiintoisia ajatuskulkuja, jotka todistavat että automaattisesti liikkuvat autot toteutuessaan ovat paljon suurempi murros kuin vain se, että ajettaessa voidaan lukea Hesaria.\nPerusajatus on se, että toisin kuin perinteisessä mallissa, automaattiohjatun auton ja sen kuljettajan tiet voivat erota toisistaan. Auton voi esimerkiksi komentaa palaamaan kotiin.\nAutomaattiohjauksen takana on monimutkainen ohjausjärjestelmä, joka tähtää onnettomuuksien ja vahinkojen välttämiseen sekä muun muassa kustannusten optimointiin.\nArtikkelin keskeinen lähtökohta on havainto, että pikkuhiljaa ajaminen sähköautolla on halvempaa kuin pysäköinti suurkaupungeissa. Tämän pohjalta on rakennettu peliteoreettinen simulointimalli, jolla pyritään mallintamaan autojen käyttäytymistä muuttuneessa ympäristössä. Tutkimustyön malli sijoittuu San Franciscoon, jossa olosuhteet ovat jossain määrin verrattavissa Helsinkiin. SF:n ydinalueilla pysäköinti on vain vähän halvempaa kuin Helsingissä.\nEli mitä tapahtuu, kun auton kuljettaja poistuu autostaan vaikkapa toimistonsa ovella ja pyytää sen tulemaan takaisin vaikkapa neljän tunnin kuluttua?\nJos koti on lähellä tai autolle varattu kiinteän hintainen pysäköintipaikka (joiden pysäköinnin rajakustannus on nolla), auto lähtee todennäköisesti ajamaan sinne.\nSen sijaan, jos auton tulisi päästä pysäköimään jonnekin, lopputulos onkin yllättävä: Sen sijaan että auto etsisi itselleen pysäköintipaikan, se jää kiertämään korttelia, koska se on oleellisesti halvempaa kuin pysäköinti. Jos se löytää aikarajoitetun maksuttoman paikan, se jää siihen rajoituksen ajaksi ja lähtee sitten etsimään uutta paikkaa. Tämä kaikki helposti johtaa siihen, että liikkeellä olevien autojen määrä kasvaa reippaasti ja kaupungin ruuhkaisuus lisääntyy vastaavasti. Toinen seuraus on se, että pysäköintimaksut jäävät kunnanisiltä saamatta.\nMikä ratkaisuksi? Artikkeli toteaa, että tarpeetonta korttelirallia on vaikeaa kieltääkään. Tarpeettomuuden tunnistaminen on vaikeaa, samoin kuin sen kriteerien määrittäminen: Autohan voi olla vaikkapa matkalla noutamaan pakettia jostain.\nTutkija hakee ratkaisua ruuhkamaksumalleista, jotka eivät rahasta pysäköinnistä, vaan kaupunkialueelle saapumisesta ja siellä liikkumisesta; joko aika- tai matkaperustaisesti tai sekä että.\nLähettänyt Matti Grönroos klo 12.2.19


Fissuurapinnoitteet lunastavat paikkansa riskipotilailla - Apollonia\nApollonia / Uutishuone / Tiedeuutiset / Fissuurapinnoitteet lunastavat paikkansa riskipotilailla\nSuomessa fissuurapinnoitteiden kultakausi alkoi kansanterveyslain tullessa voimaan ja laajan ehkäisypainotteisen työn käynnistyessä 1970-luvulla. Suuri osa aiheeseen liittyvistä tutkimuksista on tehty 1970- ja 80-luvulla, jolloin lasten kariesluvut olivat länsimaissa korkeat. Nykyään karieksen esiintyminen ja jakautuminen populaatiossa ovat erilaisia. Uusimmassa pinnoitteita käsittelevässä Cochrane-katsauksessa todetaankin, että tuolloin tehtyjen tutkimusten mukaan pinnoitteiden teho on hyvä, mutta uutta tutkimusta tarvittaisiin, jotta voitaisiin määritellä pinnoitteiden teho erisuuruisten riskien vallitessa. Hyvänä esimerkkinä pinnoitteiden aiemmasta hyvästä tehosta on vuonna 1977 (Meurman) Suomessa tehty pitkittäistutkimus (60 7-v. lasta, 3 v. seuranta), joka osoitti, että vain 8 % pinnoitetuista hampaista karioitui, kun pinnoittamattomista karioitui 77 %.\nVuonna 1991 julkaistun (Vehkalahti ym., 7-15 v., 8 v. seuranta) potilasasiakirjoihin perustuvan suomalaistutkimuksen mukaan ero karioitumisessa pinnoitettujen ja pinnoittamattomien kuutosten purupintojen välillä oli jo supistunut ja oli vain 8 %. Edelleen vuoden 2001 (Alanen ym.) pitkittäistutkimuksessa huomattiin, että säännöllisellä ksylitolin käytöllä saatiin yhtä hyvä ehkäisyteho kuin pinnoitteita käyttäen. Kaja Leskisen potilasasiakirjoihin perustuva, elinkaarianalyysiä käyttäen tehty väitöstutkimus vuodelta 2010 esitti, että fissuurapinnoitteet ovat tehokkaita kohtalaisen kariesriskin lapsilla, mutta korkean kariesriskin omaavilla pinnoitteet ovat riittämättömät. Matalan riskin lapsilla tutkimuksessa ei todettu väestötasoista hyötyä, joskin hyötyä voi olla yksilötasolla.\nKäypä hoito -suositus karieksen hallinnasta toteaa, että kouluikäisillä poskihampaan pinnoittaminen on aiheellista, kun purupinnalla on alkava, etenevä kariesvaurio. Tieteessä vallitseekin konsensus siitä, että pinnoittaminen on käyttökelpoinen menetelmä paitsi karieksen ehkäisyssä, myös alkavan leesion pysäyttämisessä. Dos., ylihammaslääkäri Helena Forssin mukaan olisi suotavaa, että pinnoitteita käytettäisiin rohkeammin purupintakarieksen pysäytyshoidossa.\n– Tämä menetelmä vaatii toki tarkan dokumentoinnin ja seurannan, mutta lopputuloksena tervettä hammaskudosta säästyy, jos paikkaukselta vältytään.\nUusina menetelminä tutkitaan parhaillaan aproksimaalivälien pinnoittamista ja muovi-infiltraatiota, mutta niiden vaikuttavuudesta tarvitaan vielä lisää tutkimustietoa.\nAnnika Nissinen, Hammaslääkärilehti 10/2014\nLähde: Dos., ylihammaslääkäri (TAYS) Helena Forssin luento Fissuurapinnoitteiden vaikuttavuus karieksen ehkäisyssä ja hoidossa TKHLY:n kesäluentopäivillä 12.6.2014


Pappi Puikoissa: Silkkiselle tielle!\nTämä aamupäivä meni mukavan rennosti näitä selailemalla:\nEtsiskelin kesäloma-aiheiseen ristipistovaihtoon sopivaa ideaa, ja taisinpa aika kivan löytääkin! Enpä muuten muistanutkaan, että minulla on näin paljon kirjontalehtiä jemmassa... Sitten on vielä ne AnnaBurdat, Suuret Käsityölehdet, Uudet Käsityöt- (jonka julkaiseminen on jo lopetettu), IdeaJournalen- (jonka julkaisu myös on jo vuosia sitten lopetettu) ja Kauneimmat Käsityöt -lehdet, joissa on silloin tällöin kirjontamallejakin julkaistu. Jotenkin nuo vain unohtuvat hyllyyn. Hyvä, että joskus on syy kaivaa ne esiin. Ne ovat tosi hauskaa selailtavaa: kuinka paljon unelmia, ja kuinka lyhyt onkaan elämä kaikkien toteuttamiseen!\nTietysti netistäkin löytyy vaikka mitä kivaa, ihan helpostikin, kuten tämä kiva ja hyödyllinen pistelyidea, jota on ihan pakko ehtiä joskus kokeilla, Pistelijän kirja: Patsku tässä sinua muistuttaa, että huomenna on se blogisusi Urhon nimpparipäivä. Laitapa siis minulle kommentti huomisen vuorokauden aikana, ja kerro lahjaideasi Urholle! Siten osallistut urhomaisen pikkupaketin arvontaan!\nJos tuntuu, ettei jaksa puikot suhista, tai muuten vaan ahistaa, klikkaapa näitä "Silkkiteitä" ja katsele ynnä kuuntele:\nLähettänyt "pappi puikoissa" klo 15:09\nKiitos valtavasti noista Kitaron linkeistä! Katselin ja kuuntelin nuo kolme ja niiden lisäksi monta muutakin. Ihanaakin ihanampia kaikki. Tuli hyvä olo...\n16. kesäkuuta 2008 klo 16.43\nVastavierailulla täällä!Ihanaa on tuo Kitaron musiikki.Olen sitä jo vuosia sitten kuunnellut ekan kerran ja tykästynyt!\nUrholle voisi lahjaksi antaa vaikka kasan Dentan purutikkuja...Pysyisi "suden" hampaat isku kunnossa.Sehän olisi terveelinen ratkaisu ja sekä joka tuli mieleen...Tosin pitkä, ylimääräinen lenkki/uintiretki voisi olla myös mieleen....\n16. kesäkuuta 2008 klo 23.15\nUrholle lahjaksi uimalasit BD\n16. kesäkuuta 2008 klo 23.19\nSilkkitie...Aaahhh....Tiedän sen sarjan. Harmi kun sitä ei pysty lainaamaan kirjastostakaan. Aargh! Epäreilua minusta! Ja se musiikki...aah! Ihanaa.\n10. heinäkuuta 2009 klo 18.11


JJK 2020 - uusi nousukas piirisarjasta - Sivu 9 - FutisForum2\n05.06.2020 klo 20:55:50\nKirjoittaja Aihe: JJK 2020 - uusi nousukas piirisarjasta (Luettu 78505 kertaa)\nVastaus #200 : 05.02.2020 klo 16:01:59\nItkonen palaa kettuihin:\nVastaus #201 : 05.02.2020 klo 17:43:31\nJos Joona vain on pitänyt itsensä kunnossa, niin hänellä on erittäin paljon annettavaa puolustukseen. Ja onhan tässä aikaa treenata, jos ei ysikymppiä meinaa vielä jaksaa. Hyvältä näyttää.\nVastaus #202 : 10.02.2020 klo 14:45:13\nOtteluraportti JJK - FCV -matsista Jalkapalloviikossa sivulla 10:\nVastaus #203 : 11.02.2020 klo 11:15:58\nJJK vieraili kaupungintalolla ja esitteli uuden toimintamallinsa\nTilaisuuden päätteeksi koettiin tarpeellisena tavata uudestaan kevään aikana ennen kauden avausta. Seuraava avoin tilaisuus onkin kahden viikon kuluttua.\nJJK järjestää avoimen tilaisuuden keskiviikkona 19.2.2020 klo 18:30 Jyväskylän yliopiston normaalikoulun auditoriossa, missä esitellään uusi toiminta-ajatus. Tilaisuudessa on tavoitteena sitouttaa läsnäolijat yhteisöllisesti toimintamme kehittämiseen.\nVastaus #204 : 12.02.2020 klo 15:44:52\nKaverille kausari puolikkaaseen hintaan:\nVastaus #205 : 14.02.2020 klo 15:14:54\nVaajakoskea vastaan kotipeli keskiviikkona 27.5 ja vierasmatsi lauantaina 5.9\nVastaus #206 : 20.02.2020 klo 13:03:04\nJäikö siitä eilisestä normaalikoulun avoimesta keskustelutilaisuudesta mitään kerrottavaa meille, jotka eivät paikalle päässeet?\nVastaus #207 : 20.02.2020 klo 17:33:07\nKiitos kaikille paikalla olleille - toukokuussa jatketaaan ja 4 kertaa /vuosi on vastaava tilaisuus\nVastaus #208 : 20.02.2020 klo 20:23:26\nLainaus käyttäjältä: JoniVesalainen - 20.02.2020 klo 17:33:07\nVastaus #209 : 23.02.2020 klo 14:43:24\nJJK-JPS 4-0 (3-0)\nKirvesoja 2, Nissinen, Nzeza.\nVastaus #210 : 26.02.2020 klo 11:29:02\nAatin paluu: https://www.jjk.fi/uutiset/aati-riihimaki-palaa-kettupaitaan/\nVastaus #211 : 26.02.2020 klo 12:05:53\nLoistava homma! Nyt on maalivahtiosasto kunnossa, kausi käyntiin!\nVastaus #212 : 26.02.2020 klo 12:53:38\nSama, nyt on maalivahtiosasto hyvällä mallilla. Hyökkäyspäähän sen sijaan huonoja uutisia, Niklas Kauppisen on polvivamman takia koko kauden sivussa Kauppinen esitti kyllä viime kaudella varsin lupauksia herättäviä otteita, ja olisi ollut kiinnostavaa nähdä pystyykö ottamaan kehitysaskelia astetta kovemmassa sarjassa. Tsemppiä kuntoutukseen jne.\nVastaus #213 : 04.03.2020 klo 11:22:50\nLainaus käyttäjältä: Elmo - 23.11.2019 klo 23:12:08\nOtetaan tähän nyt sarjajärjestelmä vielä päälle, kun en sitä ainakaan itse tiennyt ennenkuin Palloliiton sivuilta kävin kaivamassa. Eli:\n- Kaksinkertainen sarja.\n- Sarjan jälkeen neljä parasta joukkuetta pelaavat vielä keskenään yksinkertaisen sarjan (sijat 1-2 saavat kaksi kotiottelua, sijat 3-4 yhden), josta saadut pisteet ynnätään runkosarjan pisteisiin.\n- Sarjan voittaja lopulta nousee Ykköseen.\nEli ei ristiinpelaamisia tai pudotuspelejä muiden lohkojen kanssa, voittaja nousee ja sillä hyvä. Henkilökohtaisesti kyllä tykkään näistä Palloliiton uusista sarjajärjestelmistä, sarjoille saadaan loppuhuipennusta ja panoksellisia pelejä ilman että nollataan vaikkapa jääkiekon tapaan kaikki, mitä kauden aikana on tehty. Jokaisella ottelulla on merkitystä ja syyskylmilläkin on suurella todennäköisyydellä jotain, mitä jännittää.\nVastaus #214 : 04.03.2020 klo 13:57:28\nKuFu98-JJK - Järvi-Suomen Derby pelataan 1.6. klo 18.30 Leppävirralla. Peli oli alunperin merkitty pelattavaksi Lippumäen hallissa päällekkäisvarauksen takia, mutta eihän kukaan halua kesällä pelata sisällä\nVastaus #215 : 04.03.2020 klo 14:55:57\nLainaus käyttäjältä: JiiPee - 04.03.2020 klo 11:22:50\nsyyskylmilläkin on suurella todennäköisyydellä jotain, mitä jännittää.\nPaljon viime kautta huonompi mäihä ei näiden jatkosarjojen kanssa voi olla.\nVastaus #216 : 24.04.2020 klo 21:55:55\nEipä näinä aikoina paljon keskusteltavaa ole, mutta mainittakoon nyt että Erzi Markkanen on tuoreimmassa Huucastissa haastateltavana, yli tunnin verran hyvää lenkkikuunneltavaa.\nVastaus #217 : 24.04.2020 klo 23:05:54\nOnhan tämä ankeata aikaa, mutta odotellaan nyt maltilla josko sitä pelattais edes jonkinlainen tynkäsarja joskus syksyn räntäsateissa.\nVastaus #218 : 24.04.2020 klo 23:40:13\nOnko kettusilla mitään muuta myynnissä tällä hetkellä kuin kausari? Kirstun pohjalle kertyneet roposet kun oli tarkoitus tuhlata kettutasanteella mutta kun se nyt näyttää aika toivottomalta niin jotenkin olisi kiva seuraa tukea... ei se toisen kausarin hommaaminenkaan mikään mahdottomuus toki ole mutta josko sieltä jotain rytkettä tai vaikka nimmaroitua tekniikkapalloa löytyisi niin ennemmin sitä sellaisen ostaisi.\nVastaus #219 : 01.05.2020 klo 10:25:06\nLainaus käyttäjältä: Litin copat - 24.04.2020 klo 23:40:13\nVastaus #220 : 11.05.2020 klo 14:44:35\nNostellaas topikia Severi Vielman tekstillä:\nVastaus #221 : 12.05.2020 klo 18:32:28\nKeskarin otsikko: Jalkapallon Kakkonen käyntiin yleisörajoituksin 13. kesäkuuta – JJK:n peleihin pääsee vain kausikortilla, jotka on jo liki myyty\nMulla ei valitettavasti oo tunnuksia tuohon.\nVastaus #222 : 12.05.2020 klo 18:44:45\nLainaus käyttäjältä: Heppu Hellämieli - 12.05.2020 klo 18:32:28\nNo, miten käy niiden jotka ovat ansioistaan saaneet Palloliitolta kortin joka oikeuttaa sisänpääsyn kaikkiin peleihin Suomessa?\nVastaus #223 : 12.05.2020 klo 19:10:24\nMikä se sellainen kortti on?\nVastaus #224 : 13.05.2020 klo 08:56:50\n(no, voi joukossa olla tyyppejä, jotka sen ansaitsevatkin.)


Rakenteellinen sosiaalityö - Sosiaali- ja terveysministeriö\nRakenteellinen sosiaalityö havainnoi ja analysoi ilmiöitä sekä kehittää toimintatapoja, jotka vaikuttavat ihmisten sosiaaliseen hyvinvointiin. Tavoitteena on ennaltaehkäistä sosiaalisia ongelmia.\nRakenteellisen sosiaalityön avulla voidaan tunnistaa ajoissa sellaisia tekijöitä, joiden vuoksi ihmiset joutuvat turvautumaan erityispalveluihin tai heistä tulee sosiaalityön pitkäaikaisia asiakkaita.\nRakenteellisesta sosiaalityöstä säädetään sosiaalihuoltolaissa (1301/2014) (Finlex).\nRakenteellinen sosiaalityö on käytännössä\nJärjestelmällistä tiedon keräämistä kunnan ja maakunnan sosiaalisista ilmiöistä. Tiedon avulla varmistetaan, että sosiaalihuollon asiakastyöstä saatavat kokemukset välittyvät osaksi kunnan ja maakunnan päätöksentekoa.\nEnnakoivaa, kehittävää ja visioivaa toimintaa, jonka avulla etsitään uusia entistä tehokkaampia toimintatapoja.\nKunnan ja maakunnan asukkaiden osallisuuden vahvistamista ja erilaisten yhteistyöverkostojen rakentamista.\nAsukkaiden sosiaalisten oikeuksien ja osallisuuden toteutumisen seurantaa sekä maakuntien hyvinvointivastuun täyttämistä.\nSosiaalinen raportointi on yksi rakenteellisen sosiaalityön keskeisimmistä menetelmistä. Se on kaksivaiheinen prosessi, joka kuuluu tiedon keruu ja muokkaus sekä tiedon raportointi. Sen avulla voidaan osoittaa sosiaalisia epäkohtia ja kehittää sosiaali- ja hyvinvointipalveluja.\nSosiaalinen raportointi voi olla tilastollista, indikaattoreihin perustuvaa tiedonkeruuta tai asiakastyöstä kerättyä laadullista tietoa, tai molempia yhdistävää.\nSosiaalisen raportoinnin tietoja voivat tuottaa asiakkaat palvelujen käyttäjinä, viranomaiset, ammatilliset toimijat, kolmannen sektorin edustajat ja asukkaat.\nLisätietoa ja esimerkkejä sosiaalisesta raportoinnista:\nSosiaalinen raportointi tiedon rakentajana – menetelmäkuvaus ja käytännön kokemukset (SOCCA)\nSosiaalinen raportointi asiakastiedon tuottajana (Helsingin kaupunki)\nSosiaalinen raportointi – Prosessi ja kokemukset (Vantaa)\nKunnissa ja maakunnissa lakisääteisesti tehtävä hyvinvointikertomus on hyvä väylä saattaa sosiaalisen raportoinnin seurantatiedot ja johtopäätökset strategisiin päätöksiin.


- Hinagiku Hinagiku Hinagiku ehkä axerophthol paikalla myös käytännössä, että outoja merkkejä kääntää tappio screentime - venäjän extreme offroad y8 pelit -\nPerustuu Eroottiseen Mangaan-Venäläisen Extreme Off Roadin Y8 Gamesin Suzu Suzuhanen Ohi.\nTarpeetonta kai, Saada Jopa mieluummin valtion tuonti tarina kuin rauta tulla ulos kaapista epätavallinen FPS-elementtejä. Kuten tuskan Maa, Venäläinen extreme offroad Y8 games focus-keskittyy vähemmän ortodoksiseen pelaamiseen. Loput, kuitenkin, on, että Maa Kipu ei ei yrittää naamioida itsensä atomi numero 3 mitään muuta kuin mitä SE on. Get Even on atominumero 102 enemmän FPS kuin tuskan maa, - mutta vain jos nämä pelit yrittävät elää toisin.


Crossipaita Fox 360 Forzaken A1 Keltainen (Nyt 50% alennuksella) - 24MX - 24mx.fi\nCrossipaita Fox 360 Forzaken A1 Keltainen\nMarkkinajohtavat Fox 360 -crossivaatteet tuovat mukavuutta ja istuvuutta ajoasennossa. Paita on valmistettu kosteutta hylkivästä materiaalista, ja selkäpuolen micro-mesh takaa tehokkaan tuuletuksen. Kaulus on yhteensopiva niskasuojan kanssa, ja hihansuut on suunniteltu vähentämään käsikramppeja. 360 Forzaken on saanut inspiraatiota vanhoista tähdistä, kuten Bradshaw, RJ ja MC. Housujen uskalias yhdistelmä animaalisia kuvioita ja voimakkaita värejä luo ohittamattoman vaikutelman. - Valmistettu kosteutta hylkivästä polyesterimateriaalista. - Selkäkappale on micro-meshiä paremman tuuletuksen vuoksi. - Mukava kaulus on yhteensopiva markkinoiden useimpien niskasuojien kanssa. - Rajoittamattomat hihansuut ehkäisevät osaltaan käsikramppeja. - Pidennetty selkäkappale varmistaa paidan pysymisen housujen sisällä koko ajon ajan. Paita on valmistettu 100 % polyesteristä. Mallin pituus on 182 cm, paino 76 kg, ja kuvattu paita on kokoa Medium. Hoito-ohje: Paita säilyy kunnossa parhaiten, kun se pestään 30 asteessa. Älä käytä valkaisu- ja huuhteluaineita. Ei rumpukuivausta eikä silitystä.\n49549 Crossipaita Fox 360 Forzaken A1 Keltainen https://pierceimages.imgix.net/ProdImages/prod_49549/p49549.jpg?ver=-62135596800&auto=format&lossless=false&q=35&sharp=10&w=600&h=600&fit=crop 28.99 EUR OutOfStock crossivarusteet/crossivaatteet-1/crossipaidat Markkinajohtavat Fox 360 -crossivaatteet tuovat mukavuutta ja istuvuutta ajoasennossa. Paita on valmistettu kosteutta hylkivästä materiaalista, ja selkäpuolen micro-mesh takaa tehokkaan tuuletuksen. Kaulus on yhteensopiva niskasuojan kanssa, ja hihansuut on suunniteltu vähentämään käsikramppeja.\nHoito-ohje: Paita säilyy kunnossa parhaiten, kun se pestään 30 asteessa. Älä käytä valkaisu- ja huuhteluaineita. Ei rumpukuivausta eikä silitystä. 57.99 FOX crossipaita-fox-360-forzaken-a1-keltainen https://pierceimages.imgix.net/ProdImages/prod_49549/p49549.jpg?ver=-62135596800&auto=format&lossless=false&q=35&sharp=10&w=600&h=600&fit=crop 50 CLEARANCE